CELEX: E2014J0004
Language: el
Date: 2014-09-24 00:00:00
Title: Απόφαση του Δικαστηρίου, της 24ης Σεπτεμβρίου 2014, στην υπόθεση E-4/14 — Εποπτεύουσα Αρχή της ΕΖΕΣ κατά Ισλανδίας (Παράβαση υποχρεώσεων από συμβαλλόμενο μέρος — Αδυναμία εφαρμογής — Οδηγία 2007/23/ΕΚ σχετικά με τη διάθεση στην αγορά ειδών πυροτεχνίας)

23.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/7
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 24ης Σεπτεμβρίου 2014
   στην υπόθεση E-4/14
   Εποπτεύουσα Αρχή της ΕΖΕΣ κατά Ισλανδίας
   (Παράβαση υποχρεώσεων από συμβαλλόμενο μέρος — Αδυναμία εφαρμογής — Οδηγία 2007/23/ΕΚ σχετικά με τη διάθεση στην αγορά ειδών πυροτεχνίας)
   (2015/C 131/07)
   Στην υπόθεση E-4/14, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ προς το Δικαστήριο με αίτημα να αναγνωριστεί ότι η Ισλανδία, εντός της ταχθείσας προθεσμίας, παραλείποντας να θεσπίσει ή να κοινοποιήσει στην Εποπτεύουσα Αρχή της ΕΖΕΣ, τα αναγκαία μέτρα για την εφαρμογή της πράξης που αναφέρεται στο σημείο 4 του κεφαλαίου ΧΧΙΧ του παραρτήματος II της συμφωνίας για τον Ευρωπαϊκό Οικονομικό Χώρο (Οδηγία 2007/23/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη διάθεση στην αγορά ειδών πυροτεχνίας), όπως προσαρμόστηκε στη συμφωνία ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 21 της εν λόγω πράξης και του άρθρου 7 της συμφωνίας, το Δικαστήριο, συγκείμενο από τον Carl Baudenbacher, πρόεδρο και εισηγητή δικαστή, τον Per Christiansen και τον Páll Hreinsson, δικαστές, εξέδωσε απόφαση την 24η Σεπτεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Η Ισλανδία, παραλείποντας να θεσπίσει, εντός της ταχθείσας προθεσμίας, τα αναγκαία μέτρα για την εφαρμογή της πράξης που αναφέρεται στο σημείο 4 του κεφαλαίου ΧΧΙΧ του παραρτήματος II της συμφωνίας για τον Ευρωπαϊκό Οικονομικό Χώρο (Οδηγία 2007/23/ΕΚ του Ευρωπαϊκού Κοινοβουλίου και του Συμβουλίου, της 23ης Μαΐου 2007, σχετικά με τη διάθεση στην αγορά ειδών πυροτεχνίας), όπως προσαρμόστηκε στη συμφωνία με το πρωτόκολλο 1, παρέβη τις υποχρεώσεις που υπέχει βάσει του άρθρου 21 της εν λόγω πράξης και βάσει του άρθρου 7 της συμφωνίας.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.